Awgrymiadau ar gyfer chwilio Google:

Mae’r we yn lle gwych i ddod o hyd i wybodaeth sydd ar gael yn rhwydd o ffynonellau awdurdodol fel adrannau’r llywodraeth, prifysgolion ac elusennau.

Fel arfer, Google yw’r lle cyntaf y mae pobl yn chwilio am wybodaeth ar y we, ond yn aml, mae’n dychwelyd llawer gormod o ganlyniadau. Bydd y fideo byr hwn yn rhoi rhai awgrymiadau a thechnegau defnyddiol i’ch helpu i fanteisio i’r eithaf ar Google.

Chwilio’n effeithiol: lleihau nifer y canlyniadau

Gadewch i ni ddechrau â chwiliad sylfaenol am wybodaeth ar ddementia. Fel y gwelwch, mae rhoi un term yn unig yn y blwch chwilio wedi dychwelyd dros 31 miliwn o ganlyniadau. Llawer gormod i chwilio drwyddynt, ac efallai nad yw’r canlyniadau mwyaf perthnasol yn ymddangos ar y brig.

Gadewch i ni roi cynnig ar ychwanegu term arall i roi canolbwynt i’r chwiliad. Nawr, dim ond y canlyniadau sy’n cynnwys y ddau derm y bydd Google yn eu dychwelyd. Fel y gwelwch, mae hyn wedi lleihau nifer y canlyniadau. Felly, po fwyaf o allweddeiriau y byddwch yn eu hychwanegu, y lleiaf o ganlyniadau a gewch.

I gael llai fyth o ganlyniadau chwilio, gallwch ychwanegu dyfynodau dwbl o amgylch yr ymadrodd. Drwy wneud hyn, dim ond y canlyniadau lle mae eich termau chwilio’n ymddangos gyda’i gilydd mewn ymadrodd y bydd Google yn eu dychwelyd.

Ac i roi hyd yn oed mwy o ganolbwynt i’ch chwiliad, gallwch chwilio am adnoddau sy’n cynnwys eich termau chwilio yn y teitl yn unig.

Os cewch ganlyniadau sy’n aml yn amherthnasol i’ch pwnc, rhowch gynnig ar eithrio term drwy roi arwydd minws o’i flaen.

Bydd y chwiliad hwn yn eithrio canlyniadau am ddementia sy’n gysylltiedig â chlefyd Parkinson.

Triciau Google i gyfyngu ar eich chwiliad

Dyma rai gorchmynion eraill y gallwch eu defnyddio i leihau nifer y canlyniadau.

Defnyddiwch y gorchymyn hwn i gael canlyniadau o fathau penodol o safleoedd yn unig, er enghraifft safleoedd y Llywodraeth.

Dyma rai enghreifftiau o barthau eraill sy’n fwy tebygol o roi gwybodaeth awdurdodol.

Gallwch nodi’r math o ffeil yr ydych yn chwilio amdani hefyd. Gall hyn fod yn ddefnyddiol er mwyn dod o hyd i gyflwyniadau academaidd.

Ac os oes arnoch eisiau dod o hyd i dudalennau a gyhoeddwyd ar y we ar ôl dyddiad penodol, neu o fewn cyfnod amser penodol, gallwch roi ystod amser fel hyn.

Chwilio’n effeithiol: ehangu eich canlyniadau

Pan fydd arnoch angen cynnal chwiliad mwy trylwyr am wybodaeth ar bwnc penodol, mae’n bwysig cynnwys amrywiaeth eang o dermau chwilio i wneud yn siŵr nad ydych wedi eithrio rhai canlyniadau mewn camgymeriad. Mae’n syniad da ysgrifennu rhestr o gynifer o allweddeiriau perthnasol â phosibl am eich pwnc.

Yna, gallwch gyfuno’r allweddeiriau hyn yn Google gan ddefnyddio’r term OR.

Gallwch gyfuno ymadroddion fel hyn hefyd.

Gallwch gyfuno’r math hwn o chwilio â’r technegau cyfyngu y gwelsom gynnau.

Chwilio Manwl ar Google

Mae wedi’i guddio’n dda, ond mae Google yn cynnig Chwilio Manwl hefyd, a all eich helpu i chwilio’n fanwl heb orfod cofio’r holl orchmynion hyn.

Gallwch ddod o hyd iddo drwy Google!

Mae’r fideo byr hwn wedi eich cyflwyno i rai o’r technegau gorau ar gyfer manteisio i’r eithaf ar Google. Nawr, ewch ati i roi cynnig arnynt.